Versenyfelhívás



Református iskolánk

Versenyre hívja iskolátok apraját-nagyját,

Hogy megmérettesse tudásuk fokát.

Mesélhetsz nekünk, verset is mondhatsz,

Zsoltárokkal bennünket elvarázsolhatsz.

Mindezt le is rajzolhatod szépen,

De nem a győzelem, a részvétel a lényeg.

Várunk benneteket nagyon,

Isten is megáldja e napot!

**Kedves Igazgató Asszony/Úr!**

Szeretettel hívjuk és várjuk intézményük tanulóit és pedagógusait az Újfehértói Református Általános Iskola és Óvoda szervezésében, negyedik alkalommal megrendezésre kerülő

**„Kicsiny kis fényemmel világítani fogok…”**

címet viselő

**és Váradi Sándorné volt intézményvezetőnk emlékére rendezett versenyünkre.**

A versenyeket különböző korcsoportokban szervezzük, melyekről mellékelten tájékoztatót küldünk.

Versenyünkkel szeretnénk alkalmat biztosítani a református, más felekezetű és állami iskolák közötti testvéri találkozásra és tapasztalatcserére is. Bízunk benne, hogy jelenléti versenyként tudjuk megtartani rendezvényünket. Esetlegesen online formában is megrendezésre kerül. Bízunk Isten akaratában!

**A verseny időpontja:** 2021.október 19. (kedd)

**Helyszín:** Újfehértói Református Általános Iskola és Óvoda

4244 Újfehértó, Debreceni út 204.

**Az előzetes jelentkezési lapok beérkezési határideje: 2021. október 4. (hétfő)**

(Fax: 06-42-290-061; e-mail: malyvas@gmail.com)

**Program:**

 9.00- 9.30 Gyülekezés, regisztráció
 9.40–9.50 Nyitó áhítat
10.00–12.00 Kategóriák szerinti verseny
12.00–13.30 Ebéd
13.30–14.30 Zsűri értékelése
14.30–15.00 Eredményhirdetés, díjosztás, oklevelek átadása

15.00- 15.10 Zárás, közös éneklés

13.30- 14.30 A résztvevőknek filmvetítés, közös éneklés, kézműves foglalkozás

Az értékelés ideje alatt a gyerekek különböző tevékenységeken vehetnek részt a fentiek szerint. A résztvevő gyerekeket és a felkészítő pedagógusokat megvendégeljük.

Szeretettel várjuk a jelentkezőket.

Isten áldását kérve életére és szolgálatára

Tisztelettel: Habdák Szilvia

 intézményvezető

 **Kategóriák**

**Versmondás kategória**

1-2. évfolyam

3-4. évfolyam

A versek szabad témaválasztásúak, a gyerekek életkorának megfelelő, 3 percnél hosszabbak ne legyenek. **Minden évfolyamból legfeljebb két fő jelentkezését várjuk.**

**Az értékelés évfolyamonként történik.**

**Prózamondás kategória**

1-2. évfolyam

3-4. évfolyam

Életkoruknak megfelelő szöveg, nem verses mese, 3-4 percnél nem hosszabb terjedelemben. **Minden évfolyamból legfeljebb két fő jelentkezését várjuk.**

**Az értékelés évfolyamonként történik.**

**Zsoltáréneklő verseny**

**3-4. évfolyam: 133. zsoltár**

**5-6. évfolyam: 138. zsoltár**

**7-8. évfolyam: 107. zsoltár**

Kötelezően megadott zsoltárokon kívül mindenki hozzon magával egy szabadon választott zsoltárt vagy dicséretet is. Mind a kötelező, mind a szabadon választott zsoltár vagy dicséret első versszakát kell énekelni a helyszínen.

**Minden évfolyamból legfeljebb két fő jelentkezését várjuk.**

**Az értékelés évfolyamonként történik.**

**Rajzverseny: felkészülés az alábbi bibliai történetek alapján**

**1-2. évfolyam József álma**

 I.Mózes 37, 5 – 37,11

**3-4. évfolyam Gedeon története**

 A bírák könyve 6,19 -6, 21

**5-6. évfolyam**  **Sámson története**

 A bírák könyve 14,5 -14,9

**7-8. évfolyam Ruth története**

Ruth könyve 2,13 – 2, 19

A helyszínen megkapott igeszakasz lerajzolása szabadon választott technikával, A/4 formátumban. Rajzlapot biztosítunk, rajzeszközöket mindenki hozzon magával!

**Minden évfolyamon legfeljebb 2 fő jelentkezését várjuk.**

**Értékelés évfolyamonként történik.**

**„Velünk az Isten” Bibliaismereti verseny (tesztfeladatok megoldása a megadott bibliai történetek és a kiadott segédanyag alapján)**

**3-4. évfolyam: Gedeon története: A bírák könyve 6-8. rész**

**5-6. évfolyam: Sámson története: A bírák könyve 13-16. rész**

**7-8. évfolyam: Ruth története: Ruth könyve 1-4. rész**

**Segédanyag: - Újfordítású Revideált Biblia 2014 (RUF 2014)**

 **- Paul Lawrence: Bibliai Kéziatlasz (Kálvin Kiadó 2014)**

 **- Bartha Tibor szerk. Keresztyén Bibliai Lexikon I-II. Kálvin Kiadó 2000.**

 **vonatkozó szócikkei**

**Minden évfolyamból legfeljebb 2 fő jelentkezését várjuk.**

**Az értékelés évfolyamonként történik.**

**Szépíró verseny 2.évfolyam József álma**

**Szépíró verseny 3-4. évfolyam Gedeon története**

**Szépíró verseny 5-6.évfolyam Sámson története**

**Szépíró verseny 7-8. évfolyam Ruth története**

**Minden évfolyamon legfeljebb 2 fő jelentkezését várjuk.**

**Értékelés évfolyamonként történik.**

**Jelezzük, hogy kategóriánként a megadott létszámtól több tanulót nem tudunk fogadni. Kérjük ,hogy egy tanuló csak egy kategóriában induljon.**

**A nyilatkozatot kérjük a szeptemberi jelentkezéssel elküldeni.**

**Megértésüket köszönjük.**

Újfehértó, 2021.május 17.

Áldás, békesség!

 Baracsiné Lakatos Margit Velkesziné Kézi Valéria

 szervező szervező